**860623402276**

**87074003086**

**ДОЩАНОВА Маржан Канатовна,**

**А.Асқаров атындағы №77 мектеп-лицейінің математика пәні мұғалімі.**

**Шымкент қаласы**

**ОҚУШЫЛАРДЫҢ ТАНЫМДЫҚ ІС- ӘРЕКЕТТЕРІН ДАМЫТУДЫҢ ПЕДАГОГИКАЛЫҚ ЖӘНЕ ПСИХОЛОГИЯЛЫҚ НЕГІЗДЕРІ**

**Аңдатпа**

Бұл мақалада оқушылардың танымдық іс-әрекеттерін дамытудың педагогикалық жәнепсихологиялық негіздері туралы жүргізілген зерттеулерге щолулар жасалып, қазіргі білім беру жағдайында оны оқу үрдісінде жүзеге асыру туралы ұсыныстар берілген.

**Кілттік сөздер:** тұлға, білім, мұғалім, психолог,таным, даму,логика

Елімізде білім берудің жаңа жүйесі жасалып, оқыту мазмұнының түбегейлі өзгеруі, оның дүниежүзілік білім кеңестігіне енуі, бүкіл оқу әдістемелік жүйеге, мұғалімдер алдына жаңа міндеттер қойып отыр. Сондықтан да, оқытудың әр түрлі әдіс-тәсілдерін қолдана отырып, терең білімді, ізденімпаз, барлық іс-әрекеттерінде шығармашылық бағыт ұстанатын, сол тұрғыда өз болмысын таныта алатын жеке тұлға тәрбиелеу ісіне ерекше мән берілуде.

Ал, жан-жақты дамыған жеке тұлғадегеніміз кім? Оны қалай қалыптастырамыз? Оған нені үйретіп, қалай танымдық іс- әрекетін дамытамыз? Аталған сұрақтардың арасындағы байланыс қандай? Мұндағы педпгогтың қызметі не? – деген сұрақтарға осы мақалада жауап іздеп көрген болатынбыз. Әрбір мұғалім, өз сабағында, білім берумен ғана шектелмей, психолог ретінде оқушыны тұлға деп қарап, оның жеке қасиеттеріне ерекше мән беруі тиіс.

Жеке тұлға – ең алдымен индивид. Адамдық индивидтің даму жағдайы өзінің алғашқы даму кездерінде-ақ ерекшеленеді. Олардың ең бастысы – баланың қоршаған ортамен байланысының жанама сипатқа ие болуында. Алғашқы биологиялық байланыс бала- ана жақын арада басқа заттармен жанамаланады: ана баланы ыдыстан тамақтандырады, оған киім кигізеді, ойыншықтармен ойнатады. Сонымен қатар баланың заттармен байланыстары қоршаған ортамен жанамаланады: ана баласын қызықтырған затына жақындатады, затты қолына береді немесе алып қоюы да мүмкін. Бір сөзбен айтқанда баланың іс- әрекеті, адамдармен байланысын адамдар арқылы жүзеге асырушы болып келеді.

Бұл даму заттардың балаға тек өзінің физикалық сипатымен ғана емес, адам іс-әрекетінде қалыптасатын – өзінің функционалды мағынасында (кеседен су ішеді, орындықта отырады, сағатты қолға тағады) ашылуына әкеледі, ал адамдар осы заттардың қожайыны ретінде, яғни оның байланысы осыларға тәуелді сияқты. Баланың заттық іс-әрекеті құралдық құрылымға ие болады, ал қарым- қатынас тілік жанамаланған сөз арқылы жүзеге асады.

Баланың осындай жағдайдағы дамуы болашақта оның тұлға болып қалыптасуын анықтайды. Алғашында заттар әлеміне және қоршаған адамдармен қатынасы бала үшін өзара бірлескен, тұтас болса, әрі қарай олардың бір-бірінен айырылуы жүреді де, олар жеке, бірақ өзара байланысты даму бағытына айналады.

Сөз болып жатқан осы өзгерістер жағынан тұлғаның қалыптасу үдерісін еріктің дамуы ретінде түсіндірілуі мүмкін және бұл кездейсоқ емес.

Тұлғаның қалыптасуы мақсаттың құрылуы процесін және соған сәйкес субьект әрекеттерінің дамуын жорамалдайды. Әрекеттер одан әрі кеңейіп, оларды тудырған мотивтер мен қарама қайшылыққа түседі. Бұндай айналулар жас ерекшелік психологиясында танымал және үнемі суреттеледі; олар даму дағдарыстарын – үш жастағы, жеті жастағы, жасөспірімдік кезеңдегі, ересек жастағы дағдарыстарды тудырады. Нәтижесінде мотивтердің мақсатқа жылжуы, олардың иерархиясы мен жаңа мотивтердің жаңа іс-әрекет түрлерінде тууы жүзеге асады, алғашқы мақсаттар психологиялық түрде сенімсізденеді, ал оларға жауап беретін әрекеттер не жойылады, не өзіне тән ерекшелігі жоқ операцияларға айналады.

Бұл процестің ішкі итермелеуші күштері субьектінің дүниемен екі жақты байланыстарында – заттық іс-әрекет пен қарым- қатынаста жатыр. Оның дамуы тек әрекеттердің екі жақты мотивациясын тудырмайды, сонымен қатар бұның арқасында субьект алдында ашылатын обьективті қатынастарға тәуелді, олардың бірлесуін тудырады.

Бұл мәселеге орыс педагогикасының негізін салушы К.Д.Ушинский де назар аударған. Ол өзінің «Адам тәрбие пәні» атты еңбегіңде, баланың түрлі жас ерекшелігі кезеңіндегі негізгі психологиялық даму ерекшеліктерін айта отырып, баланы оқытудың ең күшті факторы оқыту мен тәрбиелеу деп жазды.

Сонымен, оқыту→таным→даму арақатынасы жөніндегі мәселелер одан бергі уақытта да, өзектілігін жойған жоқ. Оған бірнеше психология ғылымының көрнекті өкілдері, оқыту мен танымдық іс- әрекеттерді дамытудың арақатынасы мәселесін шешуде өзіндік тәсілдерін ұсынды.

Баланы оқыту мен дамытудың арақатынасы мәселесінің шешімін түрлі зерттеушілер әртүрлі тәсілдермен іздестіреді:

- Д.Б.Эльконин мен В.ВДавыдов оқытудың мазмұнының өзгерісін іздестіру керек деп есептеді;

- Н.А.Менчинская, Д.И.Богрявленская, Е.А.Кабанова-Миллер білімді, іскерлікті және дағдыны меңгеру тиімділігі ақыл-ой іс-әрекеттірінің тәсілдерін жетілдірудің көмегімен арттыруға болады деп дәлелдеді;

- Б.Г.Ананьев, А.А.Люблинская оқытудың түрлі әдістерінің арту жағдайын зерттеуге мән береді;

- Л.В.Занков оқытудың дамытушылық әдістеріне ең бірінші, оқыту процесінің өзін жетілдіру арқылы қол жеткізуге болады деп тұжырымдайды;

- П.Я.Гальперин, Н.Ф.Талызина баланың ой-өрісінің дамуына ақыл-ой әрекеттерінің кезеңді қалыптастырудың әсерін зерттеді;

- Т.В.Кудрявцев, А.М.Матюшкин оқытудың дамытушылық әсері педагогикалық әрекетттер мазмұнында проблемалы оқытудың ролін арттырғанда ғана артатынын дәлелдейді.

Психологиялық және педагогикалық теорияларды қортындылау негізінде, осы ұғымдардың әрқайсысы жөніндегі түсінік нақтылана түсті. Жалпы қолданысқа төмендегі ұғымдар енгізілді: Даму-бұл организмнің жүйке жүйесінің, психикасының, тұлғаның сандық және сапалық өзгерісінің көрінісі;
Оқыту - қоғамдық-тарихи тәжірибені мақсатты жеткізу, білімді, іскерлікті және дағдыны меңгеруді ұйымдастыру процесі.

Сонымен жоғарыда қарастырылған тұжырымдамалар жалпы психиканы дамыту мақсатында оқушылардың психикалық қызметін (негізінен ойдың) дамытумен (Л.В.Занков), шығармашылық ойын дамытумен (З.И.Калмыкова) немесе ойлау операцияларын қалыптастырумен (Е.Н.Кабанова-Миллер) байланысты. Оқу әрекеттерін ұйымдастыруға бағдар ретінде оқушылардың жеке қасиеттерін дамыту тұжырымдамасы кең таралған.

Г.А.Цукерман тұжырымдамасына сәйкес, оқытудағы маңызды міндеттердің бірі - оқушыларды оқу ынтымақтастық дағдыларына оқыту. Оқу үдерісі мұғалім мен баланың ынтымақтастығы негізінде жасалады. Ол оқу бірлестігіндегі үш басты сипаттамаларды ажыратады:

-өзара әсердің симметриясыздығы (бала үлкен адамды қабылдамайды, ол өзіне қажетті білімді іздестіреді, ал мұғалім баланың ізденісін реттеп, тиімдендіреді);

- баланың танымдық инициативасы;

- жаңа білімге нақты сұраныс жасау.

Осы тұжырымдамаға сәйкес, мұғалім әрекетіндегі үш бағыт ажыратылады:

- оқушының мұғаліммен және бір-бірімен өзара әрекеттерін ұйымдастыру;

- сабақтарда жеке ойындарды және оқу әрекеттерін ұйымдастырудың ойын формаларын кеңінен пайдалану;

- оқушыларды шығармашылық әрекеттерге араластыру. Зерттеушілер оқытудың психикалық қызметін (қабылдау, тиімді есте сақтау, ойлау және ұғым қалыптастыру, теориялық толықтыру және ақыл-ой белсенділігін) дамытуға ерекше көңіл аударады.

Қорыта келгенде, мұғалімнің алдына мынадай мақсаттар қойылып отыр: математика сабақтарында оқушыларды пәнге қызықтыру, оқушылардың танымдық іс-әрекеттерін дамыту. Мұндағы логикалық есептердің ролі қандай? Сабақ түрлері мен формаларына қарай оқытудың қандай әдістерін пайдаланған тиімді? және т.с.с.

**Әдебиеттер:**

1. Психология Адамзат ақыл – ойының қазынасы, 2- том. Человек с книгой. Статьи и публикации,89 бет.
2. Цукерман Г.А. Психология саморазвития: задача для подростков и их педагогов: пособие М.: Инетрпракс, 1995. — 288 с.
3. Тәжібаев Т., Психология и педагогическая психология К.Д. Ушинского, А.-А., 1948.
4. Леонтьев А.Н. Очерки развития психики. М.,1947.
5. Д.Б. Эльконин Избранные психологические труды, Издательство «Педагогика»,1989г.556 с.

Резюме

В этой статье действия когнитивного развития учащихся включают в себя обзор исследований, проведенных в рамках психологических условий современного образования, обеспечив тем самым руководство по осуществлению образовательного процесса.

Summary

In this article, the development of student's cognitive activities include a review of studies conducted in the framework of psychological conditions in modern education, by providing guidance on the implementation of the educational process.